Alueiden komitean lausunto aiheista: - "Ehdotus: Euroopan parlamentin ja neuvoston päätös kirjan ja lukemisen alaa koskevasta kääntämisen kattavasta tukiohjelmasta tehdyn päätöksen N:o 2085/97/EY muuttamisesta (Ariane-ohjelma)", ja - "Ehdotus: Euroopan parlamentin ja neuvoston päätös taide- ja kulttuuritoimintaa koskevasta Euroopan laajuisesta tukiohjelmasta 29 päivänä maaliskuuta 1996 tehdyn päätöksen N:o 719/96/EY muuttamisesta (Kaleidoskooppi-ohjelma)" CdR 347/98 fin -



Virallinen lehti nro C 051 , 22/02/1999 s. 0092 - 0093



Alueiden komitean lausunto aiheista: "Ehdotus: Euroopan parlamentin ja neuvoston päätös kirjan ja lukemisen alaa koskevasta kääntämisen kattavasta tukiohjelmasta tehdyn päätöksen N:o 2085/97/EY muuttamisesta (Ariane-ohjelma)", ja "Ehdotus: Euroopan parlamentin ja neuvoston päätös taide- ja kulttuuritoimintaa koskevasta Euroopan laajuisesta tukiohjelmasta 29 päivänä maaliskuuta 1996 tehdyn päätöksen N:o 719/96/EY muuttamisesta (Kaleidoskooppi-ohjelma)" (1999/C 51/15) ALUEIDEN KOMITEA, joka ottaa huomioon ehdotuksen Euroopan parlamentin ja neuvoston päätökseksi kirjan ja lukemisen alaa koskevasta kääntämisen kattavasta tukiohjelmasta tehdyn päätöksen N:o 2085/97/EY muuttamisesta (Ariane-ohjelma) ja ehdotuksen Euroopan parlamentin ja neuvoston päätökseksi taide- ja kulttuuritoimintaa koskevasta Euroopan laajuisesta tukiohjelmasta 29 päivänä maaliskuuta 1996 tehdyn päätöksen N:o 719/96/EY muuttamisesta (Kaleidoskooppi-ohjelma) KOM(98) 539 lopull. 98/0282 COD 98/0283 COD (), ottaa huomioon neuvoston 16. lokakuuta 1998 perustamissopimuksen 128 artiklan ja 198 c artiklan ensimmäisen kohdan mukaisesti tekemän päätöksen pyytää aiheista alueiden komitean lausunto, ottaa huomioon komitean työvaliokunnan 23. lokakuuta 1998 tekemän päätöksen antaa lausunnon valmistelu valiokunta 7:n "Koulutus Ammattikoulutus Kulttuuri Nuoriso Urheilu Kansalaisten oikeudet" tehtäväksi, ottaa huomioon alueiden komitean lausunnot Kaleidoskooppi 2000 -ohjelmasta (taide- ja kulttuurihankkeet) CdR 145/95 () ja Ariane-ohjelmasta (kirja-ala ja lukuharrastus) CdR 146/95 (), ottaa huomioon valiokunta 7:n lokakuun 1. päivänä 1998 hyväksymän lausuntoluonnoksen CdR 227/98, jonka esittelijät olivat José María Muñoa Ganuza ja Christina Tallberg, hyväksyi 18. 19. marraskuuta 1998 pitämässään 26. täysistunnossa (marraskuun 19. päivän kokouksessa) yksimielisesti seuraavan lausunnon. 1. Johdanto 1.1. Komissio ehdottaa, että Ariane-ohjelman (kirjan ja lukemisen alaa koskeva kääntämisen kattava tukiohjelma) ja Kaleidoskooppi-ohjelman (Euroopan laajuista taide- ja kulttuuritoimintaa koskeva tukiohjelma) päättymisajankohta siirretään 31. päivästä joulukuuta 1998 31. päivään joulukuuta 1999. Ehdotuksella pyritään varmistamaan ohjelmiin hyväksyttyjen kulttuurihankkeiden jatkuvuus siihen asti, kunnes kulttuurin puiteohjelma (vuosiksi 2000 2004) tulee voimaan. Komissio ehdottaa myös määrärahojen lisäystä jatkokaudeksi: 3 miljoonaa euroa lisää Ariane-ohjelmaan, jolloin ohjelman kokonaisrahoitus (1997 1999) nousee 10 miljoonaan euroon, ja 7,9 miljoonaa euroa Kaleidoskooppi-ohjelmaan, jolloin sen kokonaisrahoitus (1996 1999) nousee 34,4 miljoonaan euroon. 2. Erityishuomioita 2.1. AK kannattaa ohjelmien jatkamista joulukuun 31. päivään 1999 asti ottaen huomioon niiden arvioinnista saadut tulokset, joista ilmenee ohjelmien myönteinen vaikutus yhteistyön kehittämiseen kulttuurin alalla kaikkialla EU:ssa. 2.2. Komitea panee merkille komission päätelmän, jonka mukaan Ariane-ohjelma on lyhyessä ajassa ja vähin taloudellisin voimavaroin auttanut kehittämään laadukasta rajanylittävää yhteistyötä, erityisesti kumppanuuden ja kulttuuriverkostojen pohjalta, ja lisäämään kansalaisten mahdollisuuksia parantaa jäsenvaltioiden kirjallisten teosten tuntemustaan ja päästä osalliseksi niiden levityksestä. Komitea toteaa myös, että huolimatta rajoitetusta kestostaan ja vähäisistä voimavaroistaan Kaleidoskooppi-ohjelma on tarjonnut mahdollisuuden toteuttaa korkealaatuista maidenvälistä yhteistyötä, erityisesti kumppanuusperiaatteella ja kulttuuriverkkojen muodossa, ja lisätä Euroopan kansalaisten mahdollisuuksia parantaa jäsenvaltioiden kulttuurien tuntemustaan ja päästä osalliseksi niiden levityksestä erityisesti musiikin, teatterin, oopperan, tanssin, visuaalisten taiteiden ja multimediataiteiden osalta. 2.3. AK on komission kanssa yhtä mieltä siitä, että ohjelmia on jatkettava, jotta voidaan varmistaa kulttuurihankkeiden jatkuvuus ennen kulttuurin puiteohjelman voimaantuloa. 2.4. AK panee merkille neuvoston, Euroopan parlamentin ja komission 21. syyskuuta 1998 tekemän kolmenkeskisen sopimuksen, jolla tuetaan 4,1 miljoonan euron lisämäärärahan osoittamista Ariane-ohjelmaan ja vastaavasti 10,2 miljoonan euron lisäystä Kaleidoskooppi-ohjelmaan. Asiasta sovittiin tarkoituksena varmistaa, että talousarvio on vuoden 1998 määrärahojen mukainen. Komissio on selostanut, ettei se teknisistä syistä kuitenkaan pystynyt ehdottamaan näitä summia päätösehdotuksessaan, koska sen täytyi noudattaa alustavaa talousarvioesitystä. 3. Päätelmät 3.1. AK kannattaa komission ehdotusta siirtää Ariane- ja Kaleidoskooppi-ohjelmien päättymisajankohta 31. päivään joulukuuta 1999. 3.2. AK kannattaa neuvoston, Euroopan parlamentin ja komission 21. syyskuuta 1998 tekemää kolmenkeskistä sopimusta, jolla ehdotetaan 4,1 miljoonan euron lisämäärärahan osoittamista Ariane-ohjelmaan. Näin rahoitusselvityksen 6 kohdassa käsitelty ohjelman kokonaisrahoitus nousee ohjelman uuden kokonaiskeston puitteissa (1997 1999) 11,1 miljoonaan euroon. Komitea kannattaa myös kolmenkeskisessä sopimuksessa Kaleidoskooppi-ohjelmaan ehdotettua 10,2 miljoonan euron lisämäärärahaa, joka nostaa ohjelman rahoitusselvityksen 6 kohdassa esitetyn kokonaisrahoituksen 36,7 miljoonaan euroon ohjelman uuden kokonaiskeston puitteissa (1996 1999). Bryssel 19. marraskuuta 1998. Alueiden komitean puheenjohtaja Manfred DAMMEYER () EYVL C 319, 16.10.1998, s. 13 14. () EYVL C 100, 2.4.1996, s. 30. () EYVL C 100, 2.4.1996, s. 35.